CELEX: 62014CN0476
Language: bg
Date: 2014-10-27 00:00:00
Title: Дело C-476/14: Преюдициално запитване от Bundesgerichtshof (Германия), постъпило на 27 октомври 2014 г.  — Citroën Commerce GmbH/Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V. (ZLW)

22.12.2014   
            
            
               BG
            
            
               Официален вестник на Европейския съюз
            
            
               C 462/18
            
         Преюдициално запитване от Bundesgerichtshof (Германия), постъпило на 27 октомври 2014 г. — Citroën Commerce GmbH/Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V. (ZLW)
   (Дело C-476/14)
   (2014/C 462/28)
   Език на производството: немски
   
      Запитваща юрисдикция
   
   Bundesgerichtshof
   
      Страни в главното производство
   
   
      Жалбоподател: Citroën Commerce GmbH
   
      Ответник: Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V. (ZLW)
   
      Преюдициални въпроси
   
   
               1)
            
            
               Рекламата на стока с обозначаване на цената на стоката съставлява ли предлагане на тази стока по смисъла на член 1 от Директива 98/6/ЕО (1)?
               Ако отговорът на първия въпрос е утвърдителен:
            
         
               2)
            
            
               При предлагане на стока по смисъла на член 1 от Директива 98/6/ЕО трябва ли продажната цена, която следва да бъде посочена съгласно член 1 и член 3, параграф 1, първо изречение от тази директива, да включва и дължимите във всички случаи разходи за докарване на моторното превозно средство от производителя до продавача?
               Ако отговорът на първия или втория въпрос е отрицателен:
            
         
               3)
            
            
               При оферта за продажба по смисъла на член 2, буква и) от Директива 2005/29/ЕО (2) трябва ли „цената с включени данъци“, която следва да бъде посочена съгласно член 7, параграф 4, буква в), първо предложение от тази директива, да включва — когато става дума за моторно превозно средство — и дължимите във всички случаи разходи за докарване на превозното средство от производителя до продавача?
            
         
      (1)  Директива 98/6/ЕО на Европейския парламент и на Съвета от 16 февруари 1998 година относно защитата на потребителите при обозначаването на цените на стоките, предлагани на потребителите (ОВ L 80, стр. 27; Специално издание на български език, 2007 г., глава 15, том 4, стр. 206).
   
      (2)  Директива 2005/29/ЕО на Европейския Парламент и на Съвета от 11 май 2005 година относно нелоялни търговски практики от страна на търговци към потребители на вътрешния пазар и изменение на Директива 84/450/ЕИО на Съвета, Директиви 97/7/EО, 98/27/EО и 2002/65/EО на Европейския парламент и на Съвета, и Регламент (EО) № 2006/2004 на Европейския парламент и на Съвета (ОВ L 149, стр. 22; Специално издание на български език, 2007 г., глава 15, том 14, стр. 260).